
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ 33995 

Καθορισμός Ζώνης Οικιστικού Ελέγχου, κατωτάτου ορίου κατάτμησης 
χαι λοιπών όρων και περιορισμών δόμησης στην εκτός εγκεκριμένου 
σχεδίου και εκτός ορίων οικισμών προϋφισταμένων του έτους 1923 
περιοχή των Κοινοτήτων Αχαΐας και Νιφοραίικων (Ν. Αχαΐας). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 29 (παρ. 1) του ν. 1337/1983 «Επέ¬ 
κταση των πολεοδόμικών σχεδίων, οικιστική ανάπτυξη και σχετικές 
ρυθμίσεις» (Α' 33), όπως τροποποιήθηκε με την παρ. 14 του άρθρου 8 
του ν. 1512/1985 «Τροποποίηση και συμπλήρωση πολεοδομικών δια¬ 
τάξεων, ρύθμιση συναφών θεμάτων και θεμάτων του Ταμείου Νομικών 
(Α' 4). 

2. Τις διατάξεις του άρθρου 21 (παρ. 1 και 2) του ν. 1650/1986 
«Για την προστασία του Περιβάλλοντος» (Α’ 160). 

3. Τις διατάξεις του άρθρου 23 παρ. 1 εδ. ιδ του ν. 1558/1985 «Κυ¬ 
βέρνηση και Κυβερνητικά Όργανα» (Α' 137). 

4. Τις 10/1986 και 69/1987 γνωμοδοτήσεις του κοινοτικού συμ¬ 
βουλίου Κάτω Αχαΐας. 

5. Την 25/1987 γνωμοδότηση του κοινοτικού συμβουλίου Νιφο- 
ραίικων (Ν. Αχαΐας). 

6. Την 8/πρακτ. 15/1988 γνωμοδοτήση του Συμβουλίου Χωροτα¬ 
ξίας Οικισμού και Περιβάλλοντος Ν. Αχαΐας. 

7. Την 154/1990 γνωμοδότηση του Συμβουλίου της Επικράτειας, 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1. 

Καθορίζεται Ζώνη Οικιστικού Ελέγχου (ΖΟΕ) στην εκτός σχεδίου 
και εκτός ορίων οικισμών προϋφισταμένων του έτους 1923, περιοχή 
των Κοινοτήτων Κάτω Αχαΐας και Νιφοραίικων (Ν. Αχαΐας), όπως το 
όριο της Ζώνης φαίνεται να περικλείεται με κόκκινη γραμμή στα σχε¬ 
τικά δύο (2) χρωματισμένα πρωτότυπα διαγράμματα σε κλίμακα 
1:5000 που θεωρήθηκαν από τον Προϊστάμενο της Διεύθυνης Τοπο¬ 
γραφικών Εφαρμογών με την 33995/1990 πράξη του και που συνο¬ 
πτικά τους αντίτυπα δημοσιεύονται με το παρόν διάταγμα. 
Ειδικότερα το όριο της Ζώνης ορίζεται ως ακολούθως: 

- Από τον ποταμό Πείρο μέχρι τη συμβολή του με το ρέμα Λαγκάδι 
Άνω Αχαΐας (ρέμα Ρένια). 

- Κατά μήκος του ρέματος Ρένια μέχρι τη γέφυρα που συνδέει τον 
επαρχιακό δρόμο Στεναΐτικα - Λουσικά. 

- Από τα νότια όρια του οικισμού Στεναΐτικα μέχρι τα διοικητικά όρια 
της κοινότητας Κ. Αχαΐας. 

- Κατά μήκος των διοικητικών ορίων της Κοινότητας Κ. Αχαΐας πα¬ 
ράλληλα με την Νέα Εθνικά Οδό Πάτρας - Πύργου, μέχρι τη συνά¬ 
ντησή τους με το ρέμα Βαθύ Λαγκάδι (ρέμα Ρέθι). 

- Κατά μήκος του ρέματος Ρέθι, μέχρι τη διασταύρωση με αγροτικό 


δρόμο από την Κοινότητα Νιφοραίικων προς τον οικισμό Μανεταίικων 
με τη σιδηροδρομική γραμμή Πάτρας - Πύργου. 

- Κατά μήκος της σιδηροδρομικής γραμμής Πάτρας - Πύργου. 

- Τα ρέμα π. Βλαχέρνας μέχρι την εκβολή του στο Πατραϊκό κόλπο. 

Άρθρο 2. 

Μέσα στη ΖΟΕ, όπως περιγράφεται στο προηγούμενο άρθρο, καθορί¬ 
ζονται κατά περιοχές που φαίνονται στα ίδια διαγράμματα με στοιχεία 
1, 2, 3α, 3β, 4, 5, 6, 7 και 8, χρήσεις γης, κατώτατο όριο κατάτμησης 
και όροι και περιορισμοί δόμησης όπως στο επόμενο άρθρο. 

Άρθρο 3. 

Α. Περιοχή με στοιχείο 1 

1. Η παραπάνω περιοχή ορίζεται: 

- από το όριο της ΖΟΕ όπως αυτό ορίζεται στο άρθρο 1 του παρόντος 

- από παράλληλο προς την ακτογραμμή και σε απόσταση 300 μ. απ’ 
αυτήν 

- από το όριο του σχεδίου πόλης 

- από τα όρια των περιοχών 2, 3α, 3β, 4, 5, 7, 8 όπως αυτά ορίζονται 
στις επόμενες παραγράφους. 

2. Στην περιοχή αυτή, η οποία περιλαμβάνει γεωργική γη, επιτρέπο¬ 
νται οι εξής χρήσεις: 

Γεωργοκτηνοτροφικές - γεωργοπτηνοτροφικές εγκαταστάσεις, γε¬ 
ωργικές αποθήκες, αντλητικές εγκαταστάσεις, υδατοδεξαμενές, δεξα¬ 
μενές, φρέατα, θερμοκήπια, κατοικία, κτίρια κοινής ωφέλειας, κτίρια 
-για υδατοκαλλιέργειες. 

3. α) Το κατώτατο όριο κατάτμησης και αρτιότητας ορίζεται σε 
6000 τ.μ. 

β) Κατά παρέκκλιση θεωρούνται άρτια και οικοδομήσιμα τα γήπεδα 
εφόσον: 

ι) Κατά την ημέρα δημοσίευσης του παρόντος έχουν εμβαδόν 4.000 
τ.μ. και 

ιι) Έχουν τα ελάχιστα όρια αρτιότητας κατά τις αντίστοιχες ημερο¬ 
μηνίες όπως ορίζονται με τις διατάξεις της παραγράφου 2 του άρθρου 1 
του από 24.5.1985 π.δ/τος (Δ’ 270). 

4. Οι όροι και περιορισμοί δόμησης των παραπάνω χρήσεων ορίζο¬ 
νται ως εξής: 

- Μέγιστη συνολική επιφάνεια ορόφων των κτιρίων για χρήση κατοι¬ 
κίας 200 τ.μ. 

- Για τους λοιπούς όρους και περιορισμούς δόμησης των παραπάνω 
χρήσεων (εκτός των κτιρίων κοινής ωφελείας) εφαρμόζονται κατά 
χρήση οι διατάξεις του από 24.5.1985 π.δ/τος (Δ' 270) όπως ισχύει. 

Β. Περιοχή με στοιχεία 2. 

1. Η παραπάνω περιοχή ορίζεται ως εξής: 

- Από το όριο του εγκεκριμένου σχεδίου στον Παλιόμυλο 

- Από τον αγροτικό δρόμο Μανεταίικα - Κ. Αχαΐας, τον κλάδο του 
προς νότο μέχρι την πρώτη στροφή προς δυσμάς. 

- Από τη στροφή αυτή ως την πλησιέστερη γωνία που σχηματίζει το 
εγκεκριμένο σχέδιο. 

2. Στην περιοχή αυτή, η οποία περιλαμβάνει αρχαιολογικό χώρο, 
επιτρέπεται η χρήση κατοικίας. 







3490 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


3. Το κατώτατο όριο κατάτμησης και αρτιότητας ορίζεται σε 
10.000 τ.μ. 

4. Οι όροι και περιορισμοί δόμησης της παραπάνω χρήσης ορίζονται 
ως εξής: 

- Μέγιστη συνολική επιφάνεια ορόφων των κτιρίων 200 τ.μ. 

- Για τους λοιπούς όρους και περιορισμούς δόμησης της παραπάνω 
χρήσης εφαρμόζονται οι διατάξεις του από 24.5.1985 π.δ/τος (Δ' 
270). 

Γ. Περιοχές με στοιχεία 3α και 3β. 

1. Οι περιοχές αυτές περιλαμβάνουν εκτάσεις του Οργανισμού Εργα¬ 
τικής Κατοικίας (ΟΕΚ). 

2. Στις περιοχές αυτές επιτρέπονται χρήσεις κατοικίας, κτιρίων κοι¬ 
νής ωφελείας και καταστημάτων. 

Δ. Περιοχή με στοιχείο 4. 

1. Η περιοχή αυτή ορίζεται ως εξής: 

- Από τη νέα εθνική οδό Πατρών - Πύργου. 

- Από τον αγροτικό δρόμο προς Κάπελη. 

- Από τμήμα των νοτίων διοικητικών ορίων της Κοινότητας Κάτω 
Αχαΐας. 

- Από την παράλληλη προς τον αγροτικό δρόμο προς Κάπελη και σε 
απόσταση 170 μ. 

2. Στην περιοχή αυτή επιτρέπονται οι αθλητικές εγκαταστάσεις. 

3. Το κατώτατο όριο κατάτμησης και αρτιότητας ορίζεται σε 
10.000 τ.μ. 

4. Για τους όρους και περιορισμούς δόμησης της παραπάνω χρήσης 
εφαρμόζονται οι διατάξεις του από 6.10.1978 π.δ/τος (Δ' 538). 

Ε. Περιοχή με στοιχείο 5. 

1. Η περιοχή αυτή ορίζεται ως εξής: 

- Από τη νέα εθνική οδό Πατρών - Πύργου. 

- Από τον αγροτικό δρόμο προς Κάπελη. 

- Από τμήμα των νοτίων διοικητικών ορίων της Κοινότητας Κάτω 
Αχαϊας. 

2. Στην περιοχή αυτή επιτρέπονται οι χρήσεις βιοτεχνικών εγκατα¬ 
στάσεων, εγκαταστάσεων χονδρεμπορίου και σταθμού φορτηγών αυτο¬ 
κινήτων. 

3. α) Το κατώτατο όριο κατάτμησης και αρτιότητας ορίζεται σε 
4.000 τ.μ. 

β) Κατά παρέκκλιση θεωρούνται άρτια και οικοδομήσιμα τα γήπεδα 
εφόσον έχουν τα ελάχιστα όρια αρτιότητας κατά τις αντίστοιχες ημερο¬ 
μηνίες όπως ορίζονται με τις διατάξεις της παραγράφου 2 του άρθρου 1 
του από 24.5.1985 π.δ/τος (Δ’ 270). 

4. Για τους όρους και περιορισμούς δόμησης των παραπάνω χρή¬ 
σεων, εφαρμόζονται οι διατάξεις του από 24.5.1985 π.δ/τος (Δ’ 270) 
όπως ισχύει. 

ΣΤ. Περιοχή με στοιχείο 6. 

1. Η περιοχή αυτή ορίζεται ως εξής: 

- Από τη γραμμή παραλίας 

- Από τον παράλληλο προς την όχθη και σε απόσταση 10 μ. του Πείρου 
ποταμού. 

- Από την παράλληλο προς την ακτογραμμή σε απόσταση 300 μ. 

- Από τα διοικητικά όρια Κοινότητας Κ. Αχαΐας επί του ρέματος Πανα¬ 


γίας Βλαχερνών. 

2. Στην περιοχή αυτή επιτρέπονται τουριστικές εγκαταστάσεις και 
εγκαταστάσεις αναψυχής. 

3. Το κατώτατο όριο κατάτμησης και αρτιότητας ορίζεται σε 
10.000 τ.μ. 

4. Για τους λοιπούς όρους και περιορισμούς δόμησης των παραπάνω 
χρήσεων εφαρμόζονται οι διατάξεις του από 6.10.1987 π.δ/τος (Δ' 
538) όπως ισχύει. 

Ζ. Περιοχή με στοιχείο 7, . 

1. Η περιοχή αυτή ορίζεται εκατέρωθεν των όχθεων του Πείρου πο¬ 
ταμού και σε απόσταση από αυτές 10 μ. 

2. Στην περιοχή αυτή επιτρέπονται οι καλλιέργειες. 

3. Απαγορεύεται η δόμηση. 

4. Το κατώτατο όριο κατάτμησης και αρτιότητας ορίζεται σε 
10.000 τ.μ. 

Η. Περιοχή με στοιχείο 8. 

1. Η περιοχή αυτή περιλαμβάνει την πρώην ιδιοκτησία Ιωάννου Οι- 
κονομόπουλου. 

2. Στην περιοχή αυτή επιτρέπονται εκπαιδευτήρια και Ευαγή ιδρύ¬ 
ματα. 

3. Για τους όρους και περιορισμούς δόμησης των παραπάνω χρή¬ 
σεων εφαρμόζονται οι διατάξεις του από 6.10.1978 π.δ/τος (Δ’ 538). 

θ. Γενικές διατάξεις: 

- Στις παραπάνω περιοχές, όπου επιτρέπεται η ανέγερση εγκαταστά¬ 
σεων κοινής ωφελείας και στεγαστικά προγράμματα του Οργανισμού 
Εργατικής Κατοικίας, ο καθορισμός των χώρων αυτών και οι όροι και 
περιορισμοί δόμησης γίνεται σύμφωνα με τις διατάξεις του άρθρου 26 
του ν. 1337/1983 (Α' 33), όπως ισχύει. 

- Στα όρια της ΖΟΕ δεν περιλαμβάνονται οι οικισμοί κάτω των 2.000 
κατοίκων, όπως τα όριά τους καθορίζονται με αποφάσεις του Νομάρχη 
με τις διατάξεις του από 24.4.1985 π.δ/τος (Δ' 181). 

Άρθρο 4. 

Οικοδομικές άδειες που έχουν εκδοθεί με τις προγενέστερα ισχύουσες 
διατάξεις ή έχει υποβληθεί ο πλήρης φάκελλος με τα απαραίτητα γις 
την έκδοση της οικοδομικής άδειας στοιχεία εκτελούνται με την χρήση 
και τους όρους και περιορισμού δόμησης με τους οποίους εκδόθηκαν. 

Άρθρο 5. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 9 Ιουλίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΣΤΕΦΑΝΟΣ ΜΑΝΟΣ 

